***Five Miles Out*** er det syvende albumet fra den engelske multiinstrumentalisten og komponisten Mike Oldfield, utgitt i 1982. Albumet var inspirert av en traumatisk flytur i dårlig vær over Pyreneene til San Sebastian i Spania.

Albumet
-------

### Side en

Det første sporet, «Taurus II», er et langt stykke med skiftende melodier og instrumentale klanger. Den inneholder mange kjente klanger fra hans tidligere album, som uilleann pipes (irsk sekkepipe) og damekor. Under vokalseksjonen (kalt «The Deep Deep Sound») er det partier og temaer fra musikken «Taurus I», et spor fra Oldfields forrige album *QE2*.[] Rett etter vokalseksjonen er også hovedtemaet fra «Taurus I».

I 1981 fikk Oldfield i oppdrag å skrive og fremføre et stykke for det kongelige bryllup til Charles, Prince of Wales, og Lady Diana Spencer, med tittelen «Royal Wedding Anthem»; stykket har likheter med «Taurus II» utgitt året etter.

### Side to

«Family Man» med Maggie Reilly på vokal var Oldfields første virkelige rockelåt.[] Den ble gitt ut som singel. Hall & Oates covret sangen i 1982 på albumet *H2O*, deres versjon ble nummer 6 på de amerikanske hitlistene og nr. 15 i Storbritannia. Det ble dermed en av de få sangene som er skrevet av Oldfield som har havnet på listen i USA.

«Orabidoo» er en annen lang og skiftende melodi. Den har vokal sunget av Oldfield og Reilly, begge gjennom en vocoder. På slutten av sporet er det en sang, «Ireland's Eye», sunget av Reilly og akkompagnert av akustisk gitar. Begynnelsen på melodien er hentet fra «Conflict» fra Oldfields forrige album, *QE2*. Sangen inneholder også segmenter fra «Taurus II» spilt i kontrapunkt og skiftende skala. Ved 9 minutt 12 sekund kan det høres en sampling fra Alfred Hitchcocks *Young and Innocent* fra 1937, der dirigenten til et danseband kritiserer trommeslageren: «Don't come in again like that. It isn't funny and I pay someone else to make the orchestrations!»

«Mount Teidi» er et kortere instrumentalt stykke, oppkalt etter Mount Teide, et fjell på den spanske øya Tenerife. Ifølge Oldfield ble noe av musikken til «Mount Teidi» opprinnelig skrevet på et ark med sigarettpapir, slik at han ikke skulle glemme ideen.[]

«Five Miles Out» ble også gitt ut som singel. Til tross for at den er mindre enn fem minutter lang, har den en uvanlig kompleks struktur, med flere vokalpartier. Tekstene gjelder Oldfields opplevelse av en nesten dødelig flytur. Reilly synger med en ren stemme mens Oldfield bruker en vocoder mesteparten av tiden. Sangen har samme gitarriff som dukker opp i begynnelsen av «Taurus II».

Albumet *Five Miles Out* solgte bedre enn Oldfields to foregående utgivelser. Det ble nr. syv i Storbritannia, mens både *QE2* (1980) og *Platinum* (1979) ikke hadde nådd topp tjue. Oldfields kommersielle opptur skulle fortsette med påfølgende album *Crisis* (1983) og *Discovery* (1984).

Albumet ble spilt inn i Buckinghamshire i 1981 og 1982, og *Five Miles Out World Tour 1982* promoterte albumet.

Plateomslag
-----------

Omslaget til albumet har et Lockheed Model 10 Electra-fly med samme kjennemerke som det som Amelia Earhart fløy i 1937. Dette blir ofte forvekslet med en Beechcraft Model 18 (et likt fly) og er referert til i teksten til «Five Miles Out»: «lost in static, 18» og «automatic, 18». Flyet har registrering G-MOVJ, som det også er referert til i tekstene (som «Golf Mike Oscar Victor Juliet»).

Notatene på innercover inneholder sporinformasjonen til «Taurus II», med teksten til «Five Miles Out». Sporinformasjonen viser oppsettet av instrumenter på 24-spor og indikerer at det ble spilt inn på en Ampex ATR-124 mellom september 1981 og januar 1982.

Sporliste
---------

### Side én

1. «Taurus II» (Oldfield) – 24:43

### Side to

1. «Family Man» (Oldfield, Tim Cross, Rick Fenn, Mike Frye, Maggie Reilly, Morris Pert) – 3:45
2. «Orabidoo» (Oldfield, Cross, Fenn, Frye, Reilly, Pert) – 13:03
3. «Mount Teidi» (Oldfield) – 4:10
4. «Five Miles Out» (Oldfield) – 4:16

Nyutgivelse
-----------

2. september 2013 ga Mercury Records ut *Five Miles Out* på nytt, samme dag som *Crisis*. Den er tilgjengelig som en enkelt CD, vinyl og en 2CD / DVD Deluxe Edition. Vinylplaten kom også i en begrenset utgave på 500 eksemplarer på gjennomsiktig gul vinyl. DVD-en inneholder videoklipp fra BBCs *Six Fifty Five Special* fra 28. juli 1982.

Denne utgivelsen nådde nr. 48 i Tyskland i september 2013.

Sporliste

|  |  |
| --- | --- |
| **Plate 1**1. «Taurus II» (2013 remaster) – 24:45
2. «Family Man» (2013 remaster) – 3:45
3. «Orabidoo» (2013 remaster) – 13:03
4. «Mount Teidi» (2013 remaster) – 4:10
5. «Five Miles Out» (2013 remaster) – 4:22
6. «Waldberg (The Peak)» – 3:27
7. «Five Miles Out» (Demo) – 4:10

**Plate 2**
Live in Cologne, Germany – 6 December 1982 – *Five Miles Out* Tour1. «Tubular Bells Part One» – 23:12
2. «Sheba» – 4:22
3. «Mirage» – 5:37
4. «Family Man» – 3:45
5. «Taurus II» – 25:32
6. «Mount Teidi» – 4:21
7. «Five Miles Out» – 7:23
8. «Guilty» – 5:38
 | **Disc 3 - DVD**
5.1 surround sound mix1. «Taurus II» – 24:45
2. «Family Man» – 3:45
3. «Orabidoo» – 13:03
4. «Mount Teidi» – 4:10
5. «Five Miles Out» – 4:22

Videoer1. *Five Miles Out* – 4:13 (Promotional video)
2. *Mistake* (*Six Fifty Five* special)
3. *Five Miles Out* (*Six Fifty Five* special)
 |

Medvirkende
-----------

* Mike Oldfield – Fairlight CMI, gitarer, bass, keyboard, vokal, produsent, teknikker
* Richard Barrie – teknisk assistent
* Graham Broad – trommer
* Tim Cross – keyboard
* Rick Fenn – gitarer
* Martyn Ford – dirigent for strykerne på "Five Miles Out"
* Mike Frye – perkusjon
* Richard Mainwaring – teknikker
* Paddy Moloney – uilleann pipes
* Tom Newman – teknikker
* Maggie Reilly – vokal
* Carl Palmer – trommer på 'Mount Teide'
* Morris Pert – perkusjon, tastaturer, keyboards, arrangør for strykerne på "Five Miles Out"
* Fin Costello – fotograf

Hitlister og salgstall
----------------------

Albumet nådde topp 7 på UK Album Chart og nr. 16 på Norges albumliste og ble der i 7 uker.

| Liste | Posisjon |
| --- | --- |
| Østerrike (Ö3 Austria) | 10 |
| Nederland (Album Top 100) | 34 |
| Tyskland (Offizielle Top 100) | 7 |
| New Zealand (RMNZ) | 32 |
| Norge (VG-lista) | 16 |
| Spania (PROMUSICAE) | 48 |
| Sverige (Sverigetopplistan) | 5 |
| Storbritannia (OCC) | 7 |

| Region | Sertifisering | Solgte enheter |
| --- | --- | --- |
| Tyskland (BVMI) | Gull | 250 000^ |
| Spania (PROMUSICAE) | Platina | 100 000^ |
| Storbritannia (BPI) | Gull | 100 000^ |

Referanser
----------

1. ↑  «'I kept screaming at Branson to pull the lever...'». *The Independent* **(engelsk)**. 20. september 1998. Besøkt 30. august 2020. «The pilot, who had passed his flying exam just that week, had misinterpreted the weather forecast. This near-death experience, the inspiration behind Oldfield's Five Miles Out, was even more nightmarish for him because he suffers from a combination of claustrophobia, agoraphobia and vertigo.»

Eksterne lenker
---------------

* (en) *Five Miles Out* på Discogs Rediger på Wikidata

* (en) *Five Miles Out* på MusicBrainz Rediger på Wikidata

* (en) *Five Miles Out* på AllMusic Rediger på Wikidata

| * v
* d
* r
Mike Oldfield |
| --- |
| Studioalbum | 
* *Tubular Bells*
* *Hergest Ridge*
* *Ommadawn*
* *Incantations*
* *Platinum*
* *QE2*
* *Five Miles Out*
* *Crises*
* *Discovery*
* *The Killing Fields*
* *Islands*
* *Earth Moving*
* *Amarok*
* *Heaven’s Open*
* *Tubular Bells II*
* *The Songs of Distant Earth*
* *Voyager*
* *Tubular Bells III*
* *Guitars*
* *The Millennium Bell*
* *Tr3s Lunas*
* *Tubular Bells 2003*
* *Light + Shade*
* *Music of the Spheres*
* *Man on the Rocks*
* *Return to Ommadawn*

 |
| Samlealbum | 
* *Boxed*

 |
| Konsertalbum | 
* *The Orchestral Tubular Bells*
* *Exposed*
* *The Art in Heaven Concert*

 |
| Relaterte artikler | 
* Sally Oldfield
* Terry Oldfield
* Anita Hegerland
* Maggie Reilly
* The Sallyangie

 |


|  |  |
| --- | --- |
| Oppslagsverk/autoritetsdata | MusicBrainz
 |